Rj.B. 19–22

Rj.B. 19-22 (Rj.B. 19, Rj.B. 20, Rj.B. 21 og Rj.B. 22) er fire industrilokomotiv produsert av det tyske foretaket Henschel som ble innkjøpt av Norsk Hydro og Rjukanbanen i 1961. De fire lokomotivene var alle av standardtypen DH 500 Ca. DH angir at lokomotivet er utstyrt med dieselmotor og hydraulisk kraftoverføring.

Lokomotiv 19 ble fordelt til Norsk Hydros anlegg på Herøya, mens lokomotivene 20, 21 og 22 ble plassert på Rjukanbanen. Etter at Rjukanbanen ble nedlagt i 1991, ble lokomotiv 20 sendt til Herøya, lokomotiv 21 ble sendt til en Hydro-fabrikk i Frankrike og lokomotiv 22 ble værende igjen på Rjukanbanen. Lokomotivene 19 og 20 ble utrangert i henholdsvis 2001 og 1998 . Lokomotivene 19, 20 og 22 eies per 2020 av Rjukanbanen. Lokomotivene 19 og 20 brukes til museumskjøring og lokomotiv 22 brukes som delelokomotiv.

Referanser 

Rj.B. 19–22
Diesellokomotiver